CELEX: C2004/118/57
Language: el
Date: 2004-04-30 00:00:00
Title: Διάταξη του Δικαστηρίου (τρίτο τμήμα), της 1ης Απριλίου 2004, στην υπόθεση C-216/03 (αίτηση του Landesgericht für Zivilrechtssachen Wien για την έκδοση προδικαστικής αποφάσεως): DLD Trading Company Import-Export, spol. s.r.o. κατά Republik Österreich (Αίτηση για την έκδοση προδικαστικής αποφάσεως — Απαράδεκτο)

30.4.2004   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 118/31
            
         
      ΔΙΆΤΑΞΗ ΤΟΥ ΔΙΚΑΣΤΗΡΊΟΥ
   
   (τρίτο τμήμα)
   της 1ης Απριλίου 2004
   στην υπόθεση C-216/03 (αίτηση του Landesgericht für Zivilrechtssachen Wien για την έκδοση προδικαστικής αποφάσεως): DLD Trading Company Import-Export, spol. s.r.o. κατά Republik Österreich (1)
   
   (Αίτηση για την έκδοση προδικαστικής αποφάσεως - Απαράδεκτο)
   (2004/C 118/57)
   Γλώσσα διαδικασίας: η γερμανική
   Στην υπόθεση C-216/03, με αντικείμενο αίτηση του Landesgericht für Zivilrechtssachen Wien (Αυστρία) προς το Δικαστήριο, κατ' εφαρμογήν του άρθρου 234 ΕΚ, με την οποία ζητήθηκε, στο πλαίσιο της διαφοράς που εκκρεμεί ενώπιον του αιτούντος δικαστηρίου μεταξύ DLD Trading Company Import-Export, spol. s.r.o. και Republik Österreich, η έκδοση προδικαστικής αποφάσεως, αφενός, ως προς το κύρος του κανονισμού (ΕΚ) αριθ. 3316/94 του Συμβουλίου, της 22ας Δεκεμβρίου 1994, που τροποποιεί τον κανονισμό (ΕΚ) αριθ. 355/94 με τη θέσπιση προσωρινού μέτρου παρέκκλισης υπέρ της Αυστρίας όσον αφορά τις τελωνειακές ατέλειες (ΕΕ L 350, σ. 12), και του κανονισμού (ΕΚ) αριθ. 2744/98 του Συμβουλίου, της 14ης Δεκεμβρίου 1998, για την τροποποίηση του κανονισμού (ΕΚ) αριθ. 355/94 και την παράταση των προσωρινών μέτρων παρέκκλισης που εφαρμόζονται στη Γερμανία και την Αυστρία (ΕΕ L 345, σ. 9), έναντι των «κοινοτικών κανόνων περί τελωνειακών ατελειών, ιδίως έναντι του κανονισμού (ΕΟΚ) αριθ. 918/83 [του Συμβουλίου, της 28ης Μαρτίου 1983, για τη θέσπιση του κοινοτικού καθεστώτος τελωνειακών ατελειών (EE L 105, σ. 1)], και της αρχής της τελωνειακής ενώσεως», καθώς και έναντι των αρχών της ασφαλείας δικαίου και της προστασίας της δικαιολογημένης εμπιστοσύνης, και αφετέρου, ως προς το κύρος της οδηγίας 69/169/EOK του Συμβουλίου, της 28ης Μαΐου 1969, περί εναρμόνισης των νομοθετικών κανονιστικών και διοικητικών διατάξεων που αφορούν τις εκπτώσεις φόρου κύκλου εργασιών και τους δασμούς που καταβάλλονται κατά την εισαγωγή στα πλαίσια της διεθνούς διακίνησης επιβατών (ΕΕ ειδ. έκδ. 09/001, σ. 17), καθώς και των «εθνικών εκτελεστικών διατάξεων» έναντι του «σκοπού της εναρμονίσεως των φόρων κύκλου εργασιών και των φόρων καταναλώσεως στα κράτη μέλη, της ελευθερώσεως ή διευκολύνσεως της κυκλοφορίας ταξιδιωτών μεταξύ των κρατών μελών και τρίτων χωρών και της εναρμονίσεως των διατάξεων της τελωνειακής και της φορολογικής νομοθεσίας κατά την κυκλοφορία ταξιδιωτών», το Δικαστήριο (τρίτο τμήμα), συγκείμενο από τους A. Rosas, πρόεδρο τμήματος, R. Schintgen (εισηγητή), και N. Colneric, δικαστές, γενικός εισαγγελέας: J. Kokott, γραμματέας: R. Grass, εξέδωσε την 1η Απριλίου 2004 διάταξη με το ακόλουθο διατακτικό:
   Η αίτηση εκδόσεως προδικαστικής αποφάσεως που υπέβαλε το Landesgericht für Zivilrechtssachen Wien με διάταξη της 7ης Απριλίου 2003 είναι απαράδεκτη.
   
      (1)  ΕΕ C 251 της 18.10.2003.